CELEX: 62013TN0241
Language: hu
Date: 2013-04-25 00:00:00
Title: T-241/13. sz. ügy: 2013. április 25-én benyújtott kereset — Görög Köztársaság kontra Bizottság

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/38
            
         2013. április 25-én benyújtott kereset — Görög Köztársaság kontra Bizottság
   (T-241/13. sz. ügy)
   2013/C 207/63
   Az eljárás nyelve: görög
   
      Felek
   
   
      Felperes: Görög Köztársaság (képviselők: I. Chalkias, S. Papaioannou és A. Vassilopoulou)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               adjon helyt a keresetnek;
            
         
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló 2013. február 26-i bizottsági végrehajtási határozatot (az értesítés a C(2013) 981. sz. dokumentummal történt, közzétéve: HL L 67., 20. o.) a Görög Köztársaságot érintő részében;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló 2013. február 26-i bizottsági végrehajtási határozat (az értesítés a C(2013) 981. sz. dokumentummal történt, közzétéve: HL L 67., 20. o.) által a Görög Köztársaság tekintetében megkövetelt, az 1782/2003 rendelet 69. cikkében, a marhahús, a juh- és kecskehús, valamint a dohány ágazatában a 2006. és 2007. gazdasági év tekintetében előírt támogatásokra alkalmazandó pénzügyi kiigazításokat érintő része vonatkozásában a Görög Köztársaság a következő megsemmisítési jogalapokra hivatkozik:
   
                
            
            
               Első megsemmisítési jogalapjában a Görög Köztársaság azt állítja, hogy a megállapított, az 1782/2003 rendelet (1) 69. cikkének végrehajtására vonatkozó hiányosságok okán előírt kiigazítás jogellenes, és meg kell semmisíteni, mivel: a) sérti az 1782/2003 rendelet 69. cikkének rendelkezését, amelynek tagállamok általi végrehajtása fakultatív, és meglehetősen tág mérlegelési mozgásteret biztosít a kiegészítő támogatás kedvezményezettjeinek, a támogathatóság kritériumainak és a kiegészítő támogatás kifizetése egyedi határidejének és feltételeinek meghatározása tekintetében; b) az 1782/2003 rendelet 69. cikke végrehajtásának sikertelensége nem jár azzal a következménnyel, hogy kárt okoz az Alap számára, amint azt az 1290/2005 rendelet (2) 31. cikke megköveteli a jogszerű pénzügyi kiigazítás előírása vonatkozásában.
            
         
                
            
            
               Második megsemmisítési jogalapjában a Görög Köztársaság arra hivatkozik, hogy a dohányágazatban a kulcsfontosságú ellenőrzésekre vonatkozó hiányosságok okán előírt pénzügyi kiigazítás jogellenes, és meg kell semmisíteni, mivel: a) a Bizottság azon értékelése, miszerint a helyszíni ellenőrzések nem feleltek meg a 796/2004 rendeletnek (3), e rendelet 23. cikkének téves értelmezésén és alkalmazásán, a tények téves értékelésén alapul, ezenfelül elégtelen és ellentmondásos indokolást tartalmaz; b) a Bizottság azon értékelése, miszerint a kulcsfontosságú ellenőrzésekre a feldolgozó vállalkozások tekintetében nem került sor, ténybeli tévedésen alapul.
            
         
      (1)  A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet
   
      (2)  A közös agrárpolitika finanszírozásáról szóló, 2005. június 21-i 1290/2005/EK tanácsi rendelet
   
      (3)  A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet által előírt kölcsönös megfeleltetés, moduláció, valamint integrált igazgatási és ellenőrzési rendszer végrehajtására vonatkozó részletes szabályok megállapításáról szóló, 2004. április 21-i 796/2004/EK bizottsági rendelet